24.5.2011 Jurnalul Oficial al Uniunii Europene L 136/95 DECIZIA DE PUNERE ÎN APLICARE A COMISIEI din 20 mai 2011 privind autorizarea unor metode de clasificare a carcaselor de porc în Țările de Jos [notificată cu numărul C(2011) 3427] (Numai textul în limba olandeză este autentic) (2011/303/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 43 litera (m) coroborat cu articolul 4, întrucât: (1) Secţiunea B.IV punctul 1 din anexa V la Regulamentul (CE) nr. 1234/2007 prevede că, pentru clasificarea carcaselor de porc, conținutul de carne macră trebuie să fie estimat cu ajutorul unor metode de clasificare autorizate de Comisie, care pot fi numai metode de estimare confirmate statistic bazate pe măsurarea fizică a uneia sau a mai multor părţi anatomice ale carcasei de porc. Autorizarea metodelor de clasificare este condi- ționată de încadrarea într-o toleranță maximă pentru eroarea statistică de estimare. Această toleranță este definită la articolul 23 alineatul (3) din Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comu- nitare de clasificare a carcaselor de bovine, porcine şi ovine şi privind raportarea prețurilor acestora (2). (2) Prin Decizia 2005/627/CE (), Comisia a autorizat utilizarea a două metode de clasificare a carcaselor de porc în Țările de Jos. (3) Din cauza unor adaptări tehnice şi a faptului că se prevede o schimbare în efectivele de porcine din Țările de Jos, deoarece se preconizează că în viitorul apropiat nu vor exista masculi castrați, Țările de Jos au solicitat Comisiei autorizarea a trei metode de clasificare a carcaselor de porc pe teritoriul lor şi au prezentat o descriere detaliată a testului de disecţie, indicând prin- cipiile care stau la baza metodelor respective, rezultatele testului de disecție și ecuațiile folosite la estimarea procentajului de carne macră, prin protocolul prevăzut la articolul 23 alineatul (4) din Regulamentul (CE) nr. 1249/2008. ( Din examinarea acestei solicitări reiese că sunt îndeplinite condițiile de autorizare a metodelor de clasificare respective. Prin urmare, aceste metode de clasificare trebuie să fie autorizate în Țările de Jos. JO L 299, 16.11.2007, p. 1. () JO L 337, 16.12.2008, p. 3. JO L 224, 30.8.2005, p. 17. (5) Orice modificare a aparatelor sau a metodelor de clasi- ficare este permisă numai dacă este autorizată în mod explicit printr-o decizie a Comisiei. (6)  Din motive de claritate şi securitate juridică, Decizia 2005/627/CE trebuie abrogată. (7)  Având în vedere circumstanțele tehnice ale introducerii unor noi dispozitive şi a unor noi ecuaţii, metodele de clasificare a carcaselor de porc autorizate prin prezenta decizie trebuie să se aplice de la 3 octombrie 2011. (83) Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole, ADOPTĂ PREZENTA DECIZIE: Articolul 1 În conformitate cu secţiunea B.IV punctul 1 din anexa V la Regulamentul (CE) nr. 1234/2007, în Țările de Jos este auto- rizată utilizarea următoarelor metode de clasificare a carcaselor de porc: — aparatul „Hennessy Grading Probe (HGP 7)” și metodele de estimare aferente, detaliile referitoare la acestea fiind prezentate în partea 1 a anexei; — aparatul „Capteur Gras/Maigre — Sydel (CGM)” şi metodele de estimare aferente, detaliile referitoare la acestea fiind prezentate în partea 2 a anexei; — aparatul „CSB Image-Meater (CSB)” și metodele de estimare aferente, detaliile referitoare la acestea fiind prezentate în partea 3 a anexei. Articolul 2 Orice modificare a aparatelor sau a metodelor de estimare auto- rizate este permisă numai dacă modificarea respectivă este auto- rizată în mod explicit printr-o decizie a Comisiei. Articolul 3 Decizia 2005/627/CE se abrogă. Articolul 4 Prezenta decizie se aplică de la 3 octombrie 2011.